Insula del Rosas

Le Insula del Rosas esseva un minuscule stato de Europa de existentia breve ubicate super un platteforma in le Mar Adriatic juxta le costa del provincia de Forlì, Italia.

Le Bandiera del Insula del Rosas esseva de color orange, con un scuto blanco in le centro con tres rosas rubie, con pedunculos e folios verde.

 Historia 
In 1964, le ingeniero italian Giorgio Rosa demandava permission pro probar un nove technica pro le construction de un grande platteforma de 400 metros quadrate, sustenite per novem turres appoiate super le lecto del mar. Le installation esseva construite e on establiva super illa alicun establimentos commercial, includite un restaurante, un bar, un discotheca, un boteca de souvenirs e un bureau de posta. Alicun documentos etiam mentiona un station de radio, ben que iste dato non es confirmate.

Le insula artificial declarava su independentia le 24 de Junio 1968, con le nomine in esperanto de "Insulo de la Rozoj" (Insula del Rosas). Le esperanto esseva su lingua official. Post on creava un bandiera e esseva emittite timbros postal e moneta.

Le governamento italian interpretava iste actiones como un tactica pro obtener moneta del tourismo sin pagar taxation al stato. Nos non sape si iste es le motive real del creation de iste minuscule stato. Certe es que le responsa del governamento italian esseva rapide e contundente: Duo carabinieri e duo inspectores fiscal disimbarcava in le platteforma e assumeva le control. On dice que le consilio de governamento del platteforma mandava un telegramma al governamento italian pro protestar per le "violation de su soberanitate e le damno facite al tourismo per le occupation militar", ma le message esseva ignorate. Ulterior le armea italian destrueva le installation con explosivos. Iste action esseva reflexate in timbros postal emittite per le "governamento in le exilio de Rosas".

Categoria:Italia
Categoria:Micronation